瑣羅亞斯德教

瑣羅亞斯德像，傳統上認為佢係瑣羅亞斯德教嘅創始人。
瑣羅亞斯德教（英文：Zoroastrianism），喺伊朗叫做馬茲達教（英文：Mazdaism），由於呢個教有個儀式係拜火，有啲人見到佢咁，所以就笑佢哋做「拜火教」，慢慢好多人亦叫瑣羅亞斯德教做拜火教，不過教徒強調佢哋係拜神唔係拜火，所以對拜火教呢個稱呼反感。呢個教係一個源自古波斯（即而家伊朗）嘅宗教，大約喺公元前6世紀產生，以二元神論作為基本教義，始創人瑣羅亞斯德。瑣羅亞斯德教相信，教主瑣羅亞斯德喺三十歲時得到「亞胡拉‧馬茲達」啟示，喺古代雅利安多神信仰基礎上，創立咗瑣羅亞斯德教。
瑣羅亞斯德教曾經係波斯入面最興盛嘅宗教，224年阿爾達希爾統一波斯建立咗薩珊王朝之後，瑣羅亞斯德教重一度成為波斯國教。
喺公元三至四世紀，瑣羅亞斯德教透過絲綢之路傳入中國，當時喺中國將瑣羅亞斯德教叫做祆教，唐時同景教、摩尼教合稱「唐代三夷教」。但到咗公元845年，唐武宗頒佈法令，打擊佛教，瑣羅亞斯德教亦受到連累，結果令瑣羅亞斯德教喺中國慢慢式微。

神學理論
有啲學者認為瑣羅亞斯德教最初係一個印度-伊朗嘅多神教：根據長澤裕人所講，「同其他瑣羅亞斯德教經文一樣，古阿維斯塔經冇教導一神論」。 相反，Md. Sayem就將瑣羅亞斯德教形容為世界上最古老嘅一神教之一。
瑣羅亞斯德教徒將阿胡拉·馬茲達當作至高無上嘅神，但佢哋都相信有啲次級神祇，叫做「亞札塔」，同亞伯拉罕諸教入面嘅天使有啲相似。 呢啲亞札塔（「善良使者」）包括阿娜希塔、司勞沙、密特拉、拉什努同提什特里亞。歷史學家理查德·福爾茨提出證據，話伊斯蘭教前嘅伊朗人崇拜呢啲神祇，特別係密特拉同阿娜希塔兩位神。 普羅茨·奧托爾·謝爾沃表示瑣羅亞斯德教係一神教，而且係「一個二元論同多神論嘅宗教，但有一個至高無上嘅神，佢係有序宇宙嘅父親」。
布萊恩·阿瑟·布朗話呢個問題唔係咁清楚，因為歷史文獻畀出嘅畫面好矛盾，由「一神論、二神論到一神至上論」都有。
經濟學家馬里奧·費列羅建議話，瑣羅亞斯德教由多神論轉變做一神論係因為政治同經濟壓力。
喺十九世紀，透過同西方學者同傳教士接觸，瑣羅亞斯德教經歷咗一次好大嘅神學轉變，而呢個轉變到而家都仲有影響。威爾遜牧師喺印度帶頭搞咗好多針對帕西人社群嘅傳教活動，批評帕西人嘅「二元宇宙論」同「多神論」，仲話佢哋嘅儀式冇必要，又話阿維斯塔經唔係「神啟」嚟。呢啲言論令到冇乜受過教育嘅帕西社群好困擾，佢哋怪責自己嘅祭司，仲有啲人改信基督教。[未記出處或冇根據]
德國東方學家同語言學家馬丁·豪格嘅出現，透過用基督教化同歐洲東方主義嘅角度重新詮釋阿維斯塔經，帶來咗對呢個信仰嘅新辯護。豪格假設瑣羅亞斯德教純粹係一神教，將其他神祇嘅地位降低到天使嘅層次，而阿胡拉·馬茲達就成為全能嘅神，係善與惡嘅來源。豪格嘅思想之後就變成帕西人嘅詮釋，證實咗豪格嘅理論，呢個諗法而家差唔多成為普遍接受嘅教義（但而家嘅瑣羅亞斯德教同學術界都重新評估緊）。
阿爾穆特·欣策就話將佢叫做一神教唔係完全啱，瑣羅亞斯德教反而有「自己嘅一神教形式」，將二元論同多神論嘅元素結合。 法爾杭·梅爾話瑣羅亞斯德教主要係一神教，但有啲二元論嘅元素。
勒諾朗同舍瓦利耶認為，瑣羅亞斯德教嘅神性概念包括存在同心智作為內在嘅實體，將瑣羅亞斯德教描述為相信一個具有意識特質嘅自我創造宇宙，從而將瑣羅亞斯德教歸類為泛神論，同印度教有共同起源。

神聖嘅本質
祆教有唔同類別嘅神聖存在，通常會按佢哋嘅階級同影響範圍去劃分。[未記出處或冇根據]

阿胡拉
内文：Ahura
阿胡拉係一類祆教繼承自史前印伊宗教嘅神祇。喺《梨俱吠陀》入面，阿修羅係指「古老嘅神」，例如「父阿修羅」伐樓那同密特拉，佢哋原本掌管混沌初開嘅未分化混沌。

阿胡拉馬自達
内文：Ahuramazda
阿胡拉馬自達，亦稱為奧羅馬斯德斯、奧爾馬茲德、奧爾馬茲、奧爾姆茲、胡爾馬茲、哈爾祖、霍爾馬茲、霍爾姆茲，同埋胡爾姆茲，係祆教入面嘅造物主神，亦係至高無上嘅神。阿胡拉馬自達係印度教聖書《梨俱吠陀》入面「米特拉-伐樓那」嘅對應神祇。據學者所講，阿胡拉馬自達係無所創造、全知、全能同善良嘅神，祂由無限光創造咗精神同物質嘅存在，並維護宇宙秩序「Asha」。喺《雅思那》經文入面，佢係最先同最常被祈禱嘅神靈，無其他神可以與祂匹敵，佢主宰住所有創造。 喺《阿維斯陀》入面，阿胡拉馬自達係唯一真正嘅神，代表善良、光明同真理。祂同惡靈安格拉曼紐，即邪惡、黑暗同欺騙嘅代表，相抗衡。安格拉曼紐嘅目標係引誘人類遠離阿胡拉馬自達。值得注意嘅係，安格拉曼紐唔係阿胡拉馬自達嘅創造物，而係一個獨立嘅存在。 阿胡拉馬自達，即「智慧之主」嘅信仰，係祆教嘅基礎，祂被視為包羅萬有同唯一存在嘅神。

阿胡拉密特拉
内文：Mithraism
密特拉，又稱密特拉，最初係印伊宗教入面嘅「盟約、協議、條約、聯盟、承諾」之神。密特拉被視為值得崇拜嘅存在，並且「以富貴為特徵」。

雅薩塔
内文：Yazatas
雅薩塔（阿維斯陀語：𐬫𐬀𐬰𐬀𐬙𐬀）係祆教入面經由唱詩同祭祀崇拜嘅神靈，根據《阿維斯陀》記載。「雅薩塔」呢個詞源自「雅茲丹」，即古波斯語「神」嘅意思， 字面意思係「值得崇拜或敬仰嘅神聖」。作為一個概念，佢亦包含咗好多其他意思，雖然通常係指神靈（或者作為神靈嘅稱號）。 雅薩塔嘅來源多樣，當中唔少喺印度教神祇列表或其他伊朗宗教入面都有出現。喺現代祆教入面，雅薩塔被視為造物主嘅聖潔化身，佢哋永遠忠誠於祂，並遵從阿胡拉馬自達嘅旨意。喺伊斯蘭哈里發統治期間，雅薩塔經常被描述為「天使」，以反駁關於多神教（shirk）嘅指控。 根據《阿維斯陀》，雅薩塔協助阿胡拉馬自達同邪惡靈魂戰鬥，佢哋係道德或者創造物嘅具象化。雅薩塔集體上係「阿胡拉馬自達麾下嘅善神」，而佢係「雅薩塔中最偉大嘅神」。

阿梅沙斯彭塔
雅薩塔進一步分為阿梅沙斯彭塔，佢哋係「ham-kar」，即「合作夥伴」，屬於較低階嘅神祇， 亦包括某啲治癒植物、原初生物、已故人嘅法拉瓦什，同某啲被視為神聖嘅祈禱文。
阿梅沙斯彭塔同佢哋嘅「ham-kar」或「合作夥伴」雅薩塔如下：
沃胡瑪納 + 月亮 / 牛靈 / 拉姆
阿夏瓦希斯塔 + 火 / 斯勞沙 / 韋雷特拉格納
赫沙特拉瓦伊里亞 + 太陽 / 密特拉 / 天 / 阿納赫拉
斯彭塔阿爾瑪提 + 水 / 良心 / 阿希 / 神聖咒語
霍瓦塔特 + 提什特里亞 / 法拉瓦什 / 瓦塔
阿梅爾塔特 + 拉什努 / 阿斯塔特 / 扎米亞德

瑣羅亞斯德
内文：瑣羅亞斯德
瑣羅亞斯德教相信，創教人瑣羅亞斯德其實來自天國，由於牛精古舒爾曼喺人間受盡折磨，畀人類欺壓同殘暴對待，於是向 阿胡拉‧馬茲達 求救，阿胡拉就問眾天神點解救，其中一個天神巴赫曼就提議畀熟悉教誨嘅瑣羅亞斯德幫手，但係牛精古舒爾曼似乎對瑣羅亞斯德無乜信心，認為瑣羅亞斯德太過柔弱，但瑣羅亞斯德仍然接受咗呢項任務。瑣羅亞斯德就因為咁而嚟到呢個世界傳教。
關於瑣羅亞斯德嘅史實問題，喺學術上仍然存在爭議，同其他有爭議嘅宗教人物，即係好似耶穌、佛祖咁，到底佢係咪真實存在嘅歷史人物，定係畀人神化咗嘅人？到而家仍然未有定論，就連瑣羅亞斯德出生喺邊個時代，都重仍然有好多唔同嘅講法。

火祆教
敦煌白畫祆教女神像
根據中國史學家陳垣（1880-1971）喺 1923年發表《火祆教入中國考》入面，對「祆1」字有咁考究過：
『曰天神，曰火神，曰胡天神，皆唐以前之稱。祆字起於隋末唐初，北魏南初時無有，魏書康國傳雖有祆字，然魏收書西域傳原佚，後人手持取北史西域傳補之。北史西域傳之康國傳，則又全採自隋書，故與其謂祆字始見於魏書，母寧謂祆字始見於隋唐。祆蓋唐初之新造字也』
由陳垣先生呢段考究見到，「祆」字係喺隋唐時代新造嘅字，而呢個字亦係專為瑣羅亞斯德教而設，唐代有好多外來文化同宗教，除咗瑣羅亞斯德教外，重有佛教、摩尼教、景教等，但只有瑣羅亞斯德教有專為佢而設嘅字，咁睇瑣羅亞斯德教喺唐代其實有某種程度影響力。

聖火
有人將瑣羅亞斯德教叫做拜火教，原因呢個教嘅主要宗教儀式，就係拜聖火，拜火嘅原因，係因為喺波斯神話入面，善神阿胡拉係用火嚟創造呢個世界，同時火亦代表住光明。
拜聖火通常都係喺火廟入面進行，一般敬拜儀式之前，教徒都會先洗面，然後再洗乾淨雙手同雙腳，之後先會開始敬拜儀式。儀式入面，教徒會將雙手放係身前，然後一邊睇住聖火，一邊念伽薩頌歌，深思頌歌嘅意義。成個過程大約有幾分鐘。
瑣羅亞斯德教將一日分成五個時辰，每個時辰都有一個神保護，所以教徒每日會祈五次禱。
火廟入面嘅聖火有好多唔同種類，有一種叫做勝利之火，要收集呢種火，要去搵齊幾種職業嘅人屋企嘅火，包括：金匠、銀匠、鐵匠、麪包師、牧羊人、武士，喺拎呢啲人嘅火之前，重要呢啲人先悔改，講明自己無同魔鬼接觸，或者已經唔再同魔鬼接觸，之後再經過思想上嘅淨化，達到三善境界，然後先會用呢啲火。收集之後，再經過禮拜，就可以供奉喺火廟入面，之後火廟會有專門嘅祭司睇住啲火，唔畀佢熄，一代一代咁傳。
除咗勝利之火，另外重有帶畀祭司力量同智慧嘅祭祀之火，又有帶畀戰士勇氣同毅力嘅戰士之火，同埋帶畀農民豐收嘅農業之火。

思想同教義
瑣羅亞斯德教嘅思想同教義，都係嚟自佢嘅宗教經典－波斯古經《阿維斯塔》，《阿維斯塔》唔單止係瑣羅亞斯德教思想同教義嘅基礎，佢嘅思想同世界觀，例如佢提倡嘅三善，到而家仍然係伊朗人所遵奉嘅道德規範。另外佢講嘅善惡二元論，對當代思想亦曾經有過好重要嘅影響。

現代情況
雖然瑣羅亞斯德教係起源喺波斯，即係而家伊朗，但自從喺公元7世紀波斯畀阿拉伯遊牧民族征服咗之後，啲人就開始改咗信伊斯蘭教，不過，瑣羅亞斯德教仍然對伊斯蘭教發生咗一啲影響，間接孕育咗伊斯蘭教什葉派。今日嘅伊朗，就只得返1.2%人係瑣羅亞斯德教教徒。
不過由於古代波斯人因為打仗或者做生意等原因，而令瑣羅亞斯德教傳到世界各地，所以而家瑣羅亞斯德教教徒可以話係遍佈全世界，主要喺印度、巴基斯坦，除此之外重有喺美國、加拿大、澳洲等國家亦有瑣羅亞斯德教活躍，而喺香港亦有瑣羅亞斯德教嘅教會喺銅鑼灣。據統計而家全世界大約有二十萬瑣羅亞斯德教教徒，而當中以印度同伊朗嘅數目最多。
瑣羅亞斯德教之所以越傳越少人，原因係由於傳統上瑣羅亞斯德教只可以傳畀波斯人，而唔會畀其他人入教。但由於各種原因例如打仗或者做生意咁，而令好多波斯人離開咗波斯去到第二個國家，呢啲波斯人去到第二個國家又搵唔返波斯人做配偶，而慢慢令瑣羅亞斯德教開始傳到畀其他唔係波斯人，而當中以印度人嘅數目最多，呢啲信咗瑣羅亞斯德教嘅印度人，又畀人叫做「巴斯人（Parsis）」。

伊朗派
而家瑣羅亞斯德教分為主要兩個派系，分別係保守嘅伊朗派，同比較開明嘅帕爾西派。伊朗派堅持所有宗教聚會入面一定傳統儀式，同埋一定要用波斯話進行，對於唔係波斯人要入教，伊朗派完全無價講，絕對唔畀。

帕爾西派
相對於伊朗派，帕爾西派比較開明，佢哋唔介意係宗教聚會入面用英文講道，而且亦比較願意革新，但同樣堅持唔會向外傳教，同唔會主動傳畀非波斯人，但如果有非波斯人要求入教，亦同樣歡迎，但條件係佢之前唔可以有其他宗教信仰背景，因為瑣羅亞斯德教認為，除非係一啲偽信宗教，否則所有宗教都係平等，每個人嘅宗教都係根據天使安排，喺出世前已經預備好，所以去改變一個人嘅信仰，等如違背上帝意志，係一種罪惡。